b'\n_START_ARTICLE_\nAnne Marie Carl Nielsen\n_START_SECTION_\nLiv\n_START_PARAGRAPH_\nAnne Marie Carl Nielsen blev f\xc3\xb8dt i Sdr. Stenderup, 10\xc2\xa0km syd\xc3\xb8st for Kolding som datter af propriet\xc3\xa6r Povl Julius Brodersen og Frederikke Johanne Kirstine Gylling. Hun voksede op p\xc3\xa5 en g\xc3\xa5rd, og k\xc3\xa6rligheden til dyrene blev et centralt element i hendes motivvalg som kunstner. Anne Marie Carl-Nielsen var gift med komponisten Carl Nielsen. De fik tre b\xc3\xb8rn: Anne Marie Frederikke Telmanyi, Irmelin Johanne og Hans B\xc3\xb8rge._NEWLINE_I 1882 blev hun optaget p\xc3\xa5 Charlotte Kleins Tegne- og Kunstindustriskolen for Kvinder, og i 1889-1890 var hun elev p\xc3\xa5 Kunstakademiets Kunstskole for Kvinder som elev af professor August Saabye. I 1884 debuterede hun p\xc3\xa5 Charlottenborg For\xc3\xa5rsudstilling og blev fra 1892 tilknyttet Den Frie Udstilling. 1895 udstillede hun p\xc3\xa5 Kvindernes Udstilling._NEWLINE_Som mange andre billedhuggere inspireredes Anne Marie Carl-Nielsen af tidens st\xc3\xb8rste billedhugger Auguste Rodin, som hun kontaktede personligt. _NEWLINE_Anne Marie Carl-Nielsen arbejdede i naturalistisk stil med hang til det monumentale.'